Ba lebogela kgatiso ya dikhwaere
Mogolwane wa setlhopha sa mmino wa dikhwaere mo Bobonong Rre Kelebogile Kukumara o galaleditse kgatiso ya mmino wa dikhwaere mo kgaolong eo a re o tlaa ba tlodisa melatswana. Mo potsolotsong le BOPA kwa kgatisong ya dikhwaere tsakgaolo ya Bobirwa ka Tshipi ke ba Botswana Television, Rre Kukumara a rekgatiso ya mmino o, e tla ba isa kgakala ka gore lefatshe lotlhe la Botswana letlaa kgona go lemoga gore le bone ba na le bokgoni mo mminong. A re ba ne ba eletsa gore fa ditsompelo di ka bo di le tengkgatiso e ka bo e dirwa ngwaga le ngwaga. Go gatisa mmino o go supile fa go rotloetsa kgolo ya ngwao,ebile go tlaa ba fa sebaka sa go ipapatsa ka bontsi ja nako ba diragatsa fa go le ditshupo tsa temo-thuo kgotsa ka letsatsi la boipuso. O galaleditse dikhwaere tsa kgaolo e, a re di na le bokgonie bile di tla supa fa Bobirwa e na le moribo wa one wa mmino. A re se se santseng se saletse kwa morago mo dikhwaereng tsakgaolo e ke gore di bokowa mo go kopaneng ka bontsi ja maloko bo direla kwamafelong a a farologaneng. Khwaere ya Dialogan e tlhamilwe ka ngwaga wa2013 mme e setse e tseneletse dikgaisano tsa ga Tautona makgetho a le mmalwaya ba ya ikgapela maemo a bobedi mo dikgaisanong tseo.  Dikhwaere tse di neng tsa gatisiwa mo Bobonong ke tsa AllStars, Dialogane le Diphatsa fa kwa Molalatau go ne ga gatisiwa tsaSeboo, Dikwankweta le Mmamaokane. 